**Հ Ի Մ Ն Ա Վ Ո Ր Ո Ւ Մ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ»**

**ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

1. **Իրավական ակտի ընդունման անհրաժեշտությունը**

Նախագծի մշակման անհրաժեշտությունը պայմանավորված է ՀՀ վարչապետի հանձնարարականի կատարմամբ, ինչպես նաև՝ ՀՀ կրթության, գիտության, մշակույթի և սպորտի նախարարության 2020 թ. դրամաշնորհային մշակութային ծրագրերի իրականացման արդյունքում հաղթող ճանաչված նախագծին ընթացք տալու և դրա կատարման ապահովմամբ:

1. **Ընթացիկ իրավիճակը և խնդիրները**

ՀՀ ԿԳՄՍՆ կողմից իրականացվող դրամաշնորհային մշակութային ծրագրերի 2020 թ. 2-րդ մրցութաշրջանի «ՀՀ մարզերում երիտասարդների ինքնազարգացման, սոցիալական ձեռներեցության, մշակութային-ժամանացային միջավայրերի ապահովման, նորարարական կենտրոնների ձևավորման նախագծեր և միջոցառումներ»անվանակարգում իրականացվող դրամաշնորհային ծրագրերի մրցույթը խնդիր և նպատակ ունի ապահովելու ՀՀ մարզերի երիտասարդների ինքնազարգացման, սոցիալական ձեռներեցության, մշակութային-ժամանցային միջավայրերի ձևավորումը, նորարարական կենտրոնների ստեղծումը, մշակելու մարզերում բնակվող պատանիների և երիտասարդների ինքնազարգացման և մտավոր զարգացման մեխանիզմները, ապահովելու կրթական, մշակութային, տեղեկատվական իրադարձությունների (թրեյնինգներ, կոնֆերանսներ, հանդիպումներ, սեմինարներ, համերգներ, ցուցադրություններ եւ այլ) իրականացումը, նպաստելու մարզին բնորոշ կրթական և մշակութային բովանդակության գործարկմանը, բարձրացնելու քաղաքացիական գիտակցության, մասնակցայնության, արտահայտման պատրաստվածությունը, աջակցելու մարզ-Երևան, մարզ-սփյուռք, ինչպես նաև՝ միջմարզային կապերի ամրապնդմանն ու զարգացմանը, նպաստել պատանիների և երիտասարդների զարգացման այլընտրանքային ձևաչափերի ստեղծմանը և գործարկմանը, նպաստելու երիտասարդների մասնագիտական կողմնորոշմանը, տվյալ մարզի զբոսաշրջության խթանմանը:

**3. Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է Հայաստանի Հանրապետության կրթության, գիտության, մշակույթի և սպորտի նախարարության կողմից:

**4. Իրավական ակտի կիրառման դեպքում ակնկալվող արդյունքը**

Նախագծի ընդունմամբ կձևավորվի մայրաքաղաք-մարզեր բովանդակային-տեղեկատվական միասնական դաշտ, ոչ ֆորմալ կրթական ծրագրերի զարգացման ու իրականացման շնորհիվ կբացահայտվեն տաղանդավոր պատանի և երիտասարդ ստեղծագործողներ, որոնց ներգրավվածությունը կխթանի նաև մշակութային հասարակության ձևավորումը և նորարարական ծրագրերի նախաձեռնողականությունը, ինչպես նաև կնպաստի ընտանեկան, մշակութային–կրթական ժամանցի միջավայրի ապահովմանը: Մարզային գրադարանում նորարարական, երիտասարդական հարթակի ստեղծումը միտված է նոր թափ հաղորդելու կարևոր կրթամշակութային դեր ունեցող կառույցին, ներդնելու գործիքակազմ և տեխնոլոգիական միջոցներ գրադարան-հանրություն կապի ամրապնդման համար։

Ծրագրի իրականացման արդյունքում գրադարանը, պահպանելով իր հիմնական ֆունկցիոնալությունը և բնականոն գործելակերպը, ներառում է նաև ոչ ֆորմալ կրթական, մշակութային, սոցիալական միջավայրը՝ կենտրոնը, որը զարգացման հնարավոր բոլոր ուղղությունների համար ունի համապատասխան հագեցվածություն։

**5. Ֆինանսական միջոցների անհրաժեշտությունը**

«Անշարժ գույք հետ վերցնելու և անհատույց օգտագործման իրավունքով» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախսերի և եկամուտների ավելացում կամ նվազեցում չի նախատեսվում: